བསྡུས་འགོད་པ་ལ་
གསུམ། སྔོན་འགྲོ། དངོས་གཞི། མཇུག་གི་རིམ་པའོ།།
དང་པོ་ནི། གཏོར་ཐེབས་ལྟ་བུའི་སྣོད་དུ་ཐུན་དེ་ལ་རང་གིས་སྦྱིན་སྲེག་ཇི་ཙམ་
འབུལ་ཐུབ་པའི་ཚོད་ཀྱི་ཏིལ་ནག་ཇི་ལྟར་འཚམ་པ་ལ་སྡིག་པ་རྭ་ཅན་གྱི་གཟུགས་་་་
བྱས། འབྱོར་ཞིང་སྤྲོ་ན་མཆོད་པ་ཆུ་གཉིས་ཉེར་སྤྱོད་ཅིག་བཤམས། རྒྱུན་གྱི་ཉམས་
ལེན་ལ་མཆོད་པ་མེད་ཀྱང་ཆོ་ག་ཆད་པའི་སྐྱོན་དུ་མི་འགྱུར། སྤྱིར་དགེ་སྦྱོར་གང་
བྱེད་ཀྱང་ཀུན་སློང་དག་པ་གལ་ཆེ་བས་དགེ་སེམས་ཁྱད་པར་ཅན་གསལ་བཏབ
པའི་ངང་ནས། རང་གི་སྨིན་མཚམས་ཀྱི་ཐད་ཀྱི་ནམ་མཁར་རིན་པོ་ཆེའི་ཁྲི་སེངྒེས་
བཏེགས་པའི་སྟེང་དུ་པད་ཉིའི་གདན་ལ་རང་གི་རྩ་བའི་བླ་མ་རྡོ་རྗེ་མཁའ་འགྲོའི་
རྣམ་པ་ཅན་ལ་སྐྱབས་གནས་དཀོན་མཆོག་གསུམ་གྱིས་བསྐོར་བ་གསལ་བཏབ།
པར་ངན་སོང་གསུམ་གྱི་སྡུག་བསྔལ་དང༌། དེའི་རྒྱུ་སྡུག་ལྟུང་སྤྱི་བྱེ་བྲག་རྣམས་ལ་
རང་དང་རང་གི་མཐའ་སྐོར་གྱི་སེམས་ཅན་ཐམས་ཅད་སྤྱིར་འཁོར་བ་དང་། ཁྱད་
འཇིགས་ཤིང་སྐྲག་པའི་བློ་ཤུགས་དྲག་པོ་དང་། མདུན་གྱི་སྐྱབས་ཡུལ་རྣམས་ལ་
འཇིགས་ཆེན་དེ་ལས་སྐྱོབ་པ་དང་སྡིག་ལྟུང་དེ་དག་སྦྱོང་བའི་ནུས་པ་ཡོད་པར་ཡིད་
ཆེས་པའི་སྒོ་ནས་སྐྱབས་སུ་འགྲོ་བར་མོས་ཏེ། སངས་རྒྱས་ཆོས་×× མཆི། །ཞེས་
244

ལན་གསུམ་གྱིས་སྐྱབས་འགྲོ་བདུད་རྩི་འབེབས་སྦྱང་གི་དམིགས་པ་དང་བཅས་པ་་་་
ལམ་ཁྲིད་ལྟར་བྱ། །དེ་ནས་བདག་གིས་སྦྱིན་པ་སོགས་རྒྱལ་བའི་སྲས་ཀྱི་སྤྱོད་པ་
རླབས་པོ་ཆེ་རྣམས་ལ་ལེགས་པར་བསླབས་ཏེ།
དྲིན་ཅན་གྱི་མ་རྒན་སེམས་ཅན་
འདི་རྣམས་ཀྱི་དོན་དུ་སངས་རྒྱས་ཀྱི་གོ་འཕང་རིན་པོ་ཆེ་ཐོབ་པར་བྱའོ་སྙམ་དུ།
བདག་གིས་×× ཤོག །ཅེས་ལན་གསུམ་གྱིས་སྨོན་འཇུག་གི་སེམས་བསྐྱེད། ཁྱད་
པར་མ་སེམས་ཅན་ཐམས་ཅད་ཀྱི་དོན་དུ། ཞེས་གཞན་དོན་དོན་གཉེར་གྱི་བློ་དང་།
མྱུར་བ་མྱུར་པར་རྫོགས་པའི་སངས་རྒྱས་ཀྱི་གོ་འཕང་ཐོབ་པར་བྱ། ཞེས་བྱང་ཆུབ་
དོན་གཉེར་གྱི་བློ་སྟེ། ། དོན་གཉེར་གཉིས་ལྡན་དེ་ལ་སྨོན་པ་བྱང་ཆུབ་ཀྱི་སེམས་ཟེར།
དེའི་ཕྱིར་རྡོ་རྗེ་མཁའ་འགྲོའི་སྦྱིན་སྲེག་ལ་འཇུག་པར་བགྱིའོ། །སྙམ་པའི་བློ་འདི་ལ་
འཇུག་པ་བྱང་ཆུབ་ཀྱི་སེམས་ཟེར་བས། ཚིག་ངག་ནས་བརྗོད་པ་ཙམ་ལ་མ་བཞག་
པར་དོན་ཡིད་ལ་གསལ་ཐེབ་ངེས་བྱ་གསུངས། དེ་ནས་སྐྱབས་ཡུལ་རྣམས་འོད་སྔོན་
པོའི་རྣམ་པར་རང་གི་སྨིན་མཚམས་སུ་ཐིམ་པས་རྒྱུད་བྱིན་གྱིས་བརླབས་པར་་
བསམ།
གཉིས་པ་དངོས་གཞི་ལ། གང་ལ་སྲེག་པའི་མེ་ལྷར་བསྐྱེད་པ། གང་བསྲེག་
པའི་ཏིལ་ལ་སྡིག་སྒྲིབ་བསྟིམ་པ། ཇི་ལྟར་སྲེག་པའི་ཚུལ་དང་གསུམ། དང་པོ་ལ་
མེའི་བགེགས་བསང་པ། མེ་སྟོང་བར་སྦྱངས་བ། མེ་ལྷར་བསྐྱེད་པ། དེ་ལ་མཆོད་
བསྟོད་བྱ་བ་དང་བཞི།
དང་པོ་ནི། ཨོྃ་བཛྲ་ཨ་མྲི་ཏ་ཀུཎྚ་ལི་ཧ་ན་ཧ་ན་ཧཱུཾ་ཕཊ། ཅེས་བརྗོད་པའི་ཚེ།
རང་གི་ཐུགས་ཀ་ནས་ཁྲོ་བོ་བདུད་རྩི་འཁྱིལ་བའི་ཚོགས་དཔག་ཏུ་མེད་པ་འཕྲོས་ཏེ་
མེ་ལ་གནས་པའི་བགེགས་ཐམས་ཅད་བྱེའུ་ཁྲས་དེད་པ་ལྟར་རྒྱ་མཚོའི་ཕར་འགྲམ་་་
དུ་བསྐྲད་པར་བསམ། སྔགས་དོན་ནི་རྡོ་རྗེ་བདུད་རྩི་འཁྱིལ་བ་སྣུན་སྣུན།
པའོ། གཉིས་པ་མེ་སྟོང་བར་སྦྱང་བ་ནི། སྐུ་མདོག་ལྗང་སྔོན་ཞལ་གཅིག་ཕྱག་
གཉིས་ཀྱིས་སྣ་ཚོགས་རྡོ་རྗེ་དང་དྲིལ་བུ་འཛིན་པ་ཁྲོ་ཆས་ཀྱིས་སྤྲས་པའོ། །ཨོཾ་སྭ་བྷ་
ཅེས་
245

ཝ་ཤུད་དྷ་སརྦ་དྷརྨཿསྭ་བྷ་ཝ་ཤུད་དྷོ྅་ཧཱུཾ། སྟོང་བ་ཉིད་དུ་གྱུར་ཞེས་པ་སྟེ། སྔགས་
དོན་ནི་རང་བཞིན་གྱིས་དག་པའི་ཆོས་ཐམས་ཅད་རང་བཞིན་གྱིས་དག་པ་ངའོ་་་་་
ཞེས་པའོ། །སྒོམ་དོན་ནི། སྔགས་བརྗོད་པའི་ཚེ་མེ་སྣོད་དང་བཅས་པ་འོད་དུ་ཞུ་
ནས་སྣང་ངོར་མ་དག་པའི་སྣང་བ་དང༌། ངེས་ངོར་བདེན་འཛིན་གྱི་ཞེན་པ་གཉིས་
ཀྱིས་སྟོང་བའི་སྟོང་ཉིད་ཀྱིས་ལྟ་བ་དྲན་པར་བྱ།
གསུམ་པ་མེ་ལྷར་བསྐྱེད་པ་ལ། བསྙེན་པའི་ཡན་ལག་དམ་ཚིག་པ་བསྐྱེད་པ།
ཉེར་སྒྲུབ་ཀྱི་ཡན་ལག་གནས་གསུམ་བྱིན་རླབས། སྒྲུབ་པའི་ཡན་ལག་ཡེ་ཤེས་པ་
གཞུག་པ། སྒྲུབ་ཆེན་གྱི་ཡན་ལག་དབང་བསྐུར་རྒྱས་གདབ་བཞི། བློ་བྱིངས་རྟོགས་
པའི་ཏིང་ངེ་འཛིན་དེ་ལས་མ་གཡོས་པར་བླ་མའི་སྐུ་རིག་པའི་ངོ་བོ་བདེ་སྟོང་གི་ཡེ་”་
ཤེས་ཡིན་པ་ལ་རྣམ་པ་ལ་མེ་གྲུ་གསུམ་འབར་བའི་དབུས་སུ་ས་བོན་ཧཱུཾ་སྔོན་པོ། དེ་
འོད་དུ་ཞུ་བ་ལས་ཕྱག་མཚན་རྡོ་རྗེ་སྔོན་པོ་རྩེ་ལྔ་བ་རྭ་ཅུང་ཟད་གདེངས་པ་གྱེན་་་་་
འགྲེང་གི་ལྟེ་བར་ཧཱུཾ་སྔོན་པོས་མཚན་པ། དེ་ཡོངས་སུ་གྱུར་པ་ལས་ཁྲོ་བོ་ཟ་བྱེད་རྡོ་
རྗེ་མཁའ་འགྲོའི་སྐུར་ལམ་གྱིས་བཞེངས་པར་མོས་ཏེ་ཚིག་རིས་ལྟར་རིམ་གྱིས་
གསལ་འདེབས། བསྐྱེད་ཚུལ་འདི་ལ། ཐུགས་ཕྱག་མཚན་བསྐྱེད་པ། གསུང་ས་
བོན་བསྐྱེད་པ། སྐུ་རྫོགས་པར་བསྐྱེད་པ་སྟེ་ཆོ་ག་གསུམ་བསྐྱེད་ཟེར། དེ་ལྟར་
བསྐྱེད་པའི་དགོས་པ་ནི། ཧཱུཾ་གིས་ཤིན་ཏུ་ཕྲ་བའི་རླུང་སེམས། རྡོ་རྗེ་དེ་ལས་སྐྱེས་
པའི་སེམས་རགས་པ། དེའི་ལྟེ་བའི་ཧཱུཾ་གིས་ངག་རགས་པ། སྐུ་རྫོགས་པར་བསྐྱེད་
པས་ལུས་རགས་པ་རྣམས་མཚོན་ཞིང་དེ་རྣམས་སྦྱོང་བར་མཁས་བཙུན་ཡོན་ཏན་་
རྒྱ་མཚོས་གསུངས་སོ།།
གཉིས་པ་ཉེར་སྒྲུབ་ཀྱི་ཡན་ལག་གནས་གསུམ་བྱིན་རླབས་ནི། དེའི་སྤྱི་བོར་ཟླ་
བ་ལ་སྐུ་རྡོ་རྗེའི་ངོ་བོ་ཨོཾ་དཀར་པོ།
མགྲིན་པར་པདྨ་ལ་གསུང་རྡོ་རྗེའི་ངོ་བོ་ཨཱཿ
དམར་པོ། ཐུགས་ཀར་ཉི་མ་ལ་ཐུགས་རྡོ་རྗེའི་ངོ་བོ་ཧཱུཾ་སྔོན་པོ་རྣམས་གསལ་གདབ།
གསུམ་པ་སྒྲུབ་པའི་ཡན་ལག་ཡེ་ཤེས་པ་གཞུག་པ་ནི། ཐུགས་ཀའི་ས་བོན་ཧཱུཾ་སྔོན་པོ་
246

དེ་ལས་འོད་ཟེར་དམར་པོ་ལྕགས་ཀྱུ་ལྟ་བུ་འཕྲོས་རང་བཞིན་གྱི་གནས་ནས་ཡེ་ཤེས་
པ་དབང་གི་ལྷ་རྒྱལ་བ་རིགས་ལྔ་དང་བཅས་པ་སྤྱན་དྲངས། ཛཿཞེས་བརྗོད་པའི་ཚེ་
སྐུ་འདྲའི་སྟེང་དུ་སྐུ་འདྲ་བརྩེགས་པ་ལྟར་དམ་ཚིག་པའི་སྤྱི་བོར་ཡེ་ཤེས་པ་དགུག
ཧཱུཾ་ཞེས་བརྗོད་པའི་ཚེ་དམ་ཚིག་པ་ལ་ཡེ་ཤེས་པ་གཞུག བཾ་ཞེས་བརྗོད་པའི་ཚེ།
དམ་ཚིག་པ་དང་ཡེ་ཤེས་པ་དབྱེར་མེད་དུ་བཅིང་། ཧོཿཞེས་བརྗོད་པའི་ཚེ། མཉེས་
ཤིང་དབང་དུ་གྱུར་པར་བསམ། དགུག་གཞུགས་བཅིང་མཉེས་སོ་སོའི་ཕྱག་རྒྱ་ནི།
ཁུ་ཚུར་གཡོན་གྱི་མཐེ་ཆུང་དང༌། །གཡས་པའི་མཛུབ་སྦྲེལ་ལྕགས་ཀྱུ་སྟེ། །ཁུ་ཚུར་
རྒྱབ་སྦྱར་ཞགས་མིག་ལྟར། །བྱས་པ་ཞགས་པའི་ཕྱག་རྒྱའོ། །མཐེ་ཆུང་མཛུབ་མོ་
ཕན་ཚུན་དུ། །སོ་སོར་སྦྲེལ་བ་ལྕགས་སྒྲོག་ཡིན། །ཁུ་ཚུར་བཅིངས་པའི་མཁྲིག་མ་
གཉིས། །བསྣོལ་པའི་རྒྱབ་སྦྱོར་དྲིལ་བུའོ། །ཞེ་གསུང་བ་ལྟར་ཡིན་གསུངས།
བཞི་པ་སྒྲུབ་ཆེན་གྱི་ཡན་ལག་དབང་བསྐུར་རྒྱས་གདབ་ནི། སྔར་སྤྱན་དྲངས་
པའི་དབང་གི་ལྷ་རྒྱལ་བ་རིགས་ལྔ་རྣམས་ཀྱིས་ཡེ་ཤེས་ཀྱི་བདུད་རྩིས་གང་བའི་བུམ་
པ་དཀར་པོ་ཐོགས་ཏེ་རྡོ་རྗེ་མཁའ་འགྲོའི་སྤྱི་བོ་ནས་ཆུ་རུབ་ཀྱི་ཚུལ་དུ་དབང་
བསྐུར་བས་སྐུ་གང་། དྲི་མ་དག ཆུའི་ལྷག་མ་སྤྱི་བོར་ལུད་པ་ཡོངས་སུ་གྱུར་པ་ལས།
བླ་མ་མི་བསྐྱོད་པ་སྔོན་པོ་རྡོར་དྲིལ་འཛིན་པས་དབུ་བརྒྱན་པར་བསམ། བཞི་པ་དེ་
པ་མཆོད་བསྟོད་བྱ་བ་ནི། སྔར་དངོས་སུ་བཤམས་ཡོད་ན། བསང་བ། སྦྱང་བ།
བསྐྱེད་པ། བྱིན་རླབས་རྣམས་བླ་མེད་ལྟར་བྱ། ཡིད་སྤྲུལ་ཙམ་ཡིན་ན་བྱིན་རླབས་
མི་དགོས་པས། རང་གི་ཐུགས་ཀ་ནས་མཆོད་པའི་ལྷ་མོ་ཕྱག་ན་ཆུ་གཉིས་ཉེར་སྤྱོད་
རོལ་མོ་ཐོགས་པ་དཔག་ཏུ་མེད་པ་སྤྲོས་ཏེ་རྡོ་རྗེ་མཁའ་འགྲོའི་གནས་སོ་སོར་ཕུལ་་་་་
བས་ཐུགས་རྒྱུད་ལ་བདེ་སྟོང་གི་ཡེ་ཤེས་ཁྱད་པར་ཅན་འཁྲུངས་པའི་མོས་པ་བྱ། དེ་
ནས་ལྷ་མོ་རྣམས་ཀྱིས་མགྲིན་གཅིག་ཏུ་བྲག་ཆའི་དབྱངས་བཞིན་བསྟོད་པར་བསམ་
ལ། མི་བསྐྱོད་རྡོ་རྗེ་ཡེ་ཤེས་ཆེ། །ཞེས་སོགས་བརྗོད།
གཉིས་པ་གང་བསྲེག་པའི་ཏིལ་ལ་སྡིག་སྒྲིབ་བསྟིམ་པ་ནི།
རང་གི་ལུས་སྤྱི་
247

གཙུག་ནས་རྐང་མཐིལ་གྱི་བར་ཕྲུ་མ་ཕུས་བཏབ་པ་ལྟར་དྭངས་ཤིང་གསལ་བའི་
སྙིང་གར་སྡིག་པའི་ས་བོན་བཾ་ཡིག་ནག་པོ། ལྟེ་བའི་དབུས་སུ་མེའི་ས་བོན་རཾ་ཡིག་
དམར་པོ་ལས་མེའི་དཀྱིལ་འཁོར་ཟུར་གསུམ་པ་ཟུར་གཅིག་མདུན་དུ་བསྟན་པ།
རང་ལངས་སྟབས་སུ་གནས་པའི་རྐང་མཐིལ་གཉིས་ཀྱི་འོག་ཏུ་རླུང་གི་ས་བོན་ཡིཡ་་་་་
ཡིག་སྔོན་པོ་ལས་རླུང་གི་དཀྱིལ་འཁོར་སྔོན་པོ་དབྱིབས་ཟླ་གམ་བཅད་ཁ་མདུན་དུ་་
བསྟན་པ་རྣམས་གསལ་བཏབ། དེ་ནས་རང་གི་སྙིང་གའི་བཾ་ཡིག་ལས་འོད་ཟེར་
དམར་ནག་ལྕགས་ཀྱུ་ལྟ་བུ་ལུས་ཀྱི་སྟོད་སྨད་ཐམས་ཅད་ཁྱབ་པར་འཕྲོས། རང་གི་
བ་སྤུའི་བུ་ག་ནས་ཐོན། རང་དང་མཁའ་མཉམ་སེམས་ཅན་ཐམས་ཅད་ཀྱི་སྡིག་
སྒྲིབ་བག་ཆགས་དང་བཅས་པ་ཐམས་ཅད་འོད་ཟེར་ནག་པོའི་རྣམ་པར་བཀུག་སྟེ་་་
སྙིང་གའི་བཾ་ཡིག་ལ་ཐིམ། དེ་ནས་རྐང་བའི་འོག་གི་རླུང་དཀྱིལ་དྲག་ཏུ་གཡོས་ནས་
རྐང་མཐིལ་ནས་ལུས་ཀྱི་ནང་ན་ཞུགས། མགར་བའི་སྦུད་པས་སོལ་མེ་བུས་པ་ལྟར་
ལྟེ་བའི་དཀྱིལ་བུས་པས་མེ་ཆེས་ཆེར་འབར་བའི་འོད་ཟེར་དང་ཚང་དཀྱིལ་བཾ་ཡིག་་
ནག་པོ་དེད་ནས་རླུང་ཕྱིར་རྒྱུ་བ་དང་ལྷན་ཅིག་སྣ་བུག་གཡས་ནས་ཐོན་པ་སྲོག་
ཆགས་སྡིག་པ་རྭ་ཅན་ཀྱི་རྣམ་པར་སྣོད་ནང་གི་ཏིལ་ལ་ཐིམ་པས་བསྲེག་རྫས་དེ་་་་་་
ཉིད་རྒྱུ་སྡིག་སྒྲིབ་བག་ཆགས་དང་བཅས་པ་དང༌། རྣམ་པ་ཏིལ་དང་སྡིག་པ་རྭ་ཅན་
གྱི་ཤ་ཁྲག ངོ་བོ་བདུད་རྩི་ལྔ་སྟེ་ཁྱད་ཆོས་གསུམ་ལྡན་དུ་མོས་དགོས་གསུངས།
གསུམ་པ་ཇི་ལྟར་སྲེག་པའི་ཚུལ་ནི།
མཆོད་རྫས་ཁྲོ་བོའི་ཞལ་གནམ་དུ་
གདངས་པའི་ནང་དུ་ཕུལ་བས་ཐུགས་རྒྱུད་ལ་ཟག་མེད་ཀྱི་བདེ་བ་ཁྱད་པར་ཅན་
འཁྲུངས་པར་བསམ་ལ། ཏིལ་མེ་ནང་དུ་དོར་བ་དང་མཉམ་དུ་སྔགས་རེ་བརྗོད་དེ་
གྲངས་ཇི་ལྟར་རིགས་པ་འབུལ། བདག་ཀྱང་ལྷ་དང་མཆོད་རྫས་ཏེ། །སྦྱིན་སྲེག་
འཁོར་ཀྱང་བདེན་པས་སྟོང༌། །ཞེས་པ་ལྟར། སྦྱིན་སྲེག་འབུལ་བ་བོ་རང་དང་།
འབུལ་ཡུལ་གྱི་ལྷ་དང་། འབུལ་རྒྱུའི་རྫས་ཏེ་སྦྱིན་སྲེག་གི་འཁོར་གསུམ་ཐམས་ཅད་
སྣང་བཞིན་སྟོང་ལ།
སྟོང་བཞིན་སྣང་བའི་སྣང་སྟོང་གཉིས་ཚོགས་སྒྱུ་མ་ལྟ་བུར་
248

ཤར་བའི་ངང་ནས་ཕུལ་པས་རང་གཞན་སེམས་ཅན་ཐམས་ཅད་ཀྱི་སྡིག་སྒྲིབ་ཉེས་་་
ལྟུང་ཐམས་ཅད་ལྷག་མེད་དུ་དག་པར་བསམ།
འབུལ་སྔགས་ཀྱི་དོན། ཨོཾ་ནི་སྐུ་གསུང་ཐུགས་རྡོ་རྗེ་གསུམ་ཀྱི་ས་བོན། བཛྲ་ཌཱ་
ཀ་ནི་རྡོ་རྗེ་མཁའ་འགྲོ། ཁ་ཁ་ནི་ཟོ་ཟོ། ཁཱ་ཧི་ཁཱ་ཧི་ནི། ཟོ་ཞིག་ཟོ་ཞིག སརྦ་པཱ་བཾ་
ག་པ་ཐམས་ཅད། ད་ཧ་ན་ནི་བསྲེགས། བྷསྨི་ཀུ་རུ་ནི། ཐལ་བར་མཛོད།
སྭཱ་ཧཱ་ནི། གཞི་ཚུགས། ཞེས་པའོ། །སྤྱིར་སྡིག་སྒྲིབ་ཅེས་པའི་སྡིག་པ་ནི་ཉོན་མོངས་
པས་ཀུན་ནས་བསླངས་པ་དང་།
སྒྲིབ་པ་ནི་ཤེས་བྱའི་སྒྲིབ་པ་ལ་བཞེད་པ་ཡོད་
ཀྱང་། རྣམ་སྨིན་ཡིད་དུ་མི་འོང་བ་འབྱིན་པའི་ཆ་ལ་སྡིག་པ་དང་། ཡོན་ཏན་ཁྱད་
པར་ཅན་སྐྱེ་བ་ལ་བར་དུ་གཅོད་པའི་ཆ་ལ་སྒྲིབ་པར་བཞག་ཀྱང་ཆོག་གསུངས།
སྤེལ་ཚིག་ནི། བདག་གི་ཚེ་འཁོར་བ་ཐོག་མ་མེད་པ་ནས་བསགས་པའི་སྡིག་
སྒྲིབ་ཉེས་ལྟུང་དམ་ཚིག་ཉམས་ཆགས་དང་།
དམ་པའི་ཆོས་སྒྲུབ་པ་ལ་བར་དུ་
གཅོད་པའི་བགེགས་དང་བར་ཆད་རྨི་ལམ་མཚན་མ་ངན་པ་ཐམས་ཅད་ཤཱིནྟཾ་ཀུ་རུ་་
སྭཱ་ཧཱ། ཞེས་པ་ལྟ་བུ་གང་འོས་འཇུག ཤཱིནྟཾ་ཀུ་རུ་ནེ། ཞི་བར་མཛོད། ཅེས་པའོ། །
གསུམ་པ་མཇུག་གི་རིམ་པ་ནི། གོང་བཞིན་དམིགས་པ་དང་བཅས་མཆོད་བསྟོད
མདོར་བསྡུས་དང༌། རྡོ་རྗེ་མཁའ་འགྲོའི་སྤྱི་བོའི་རིགས་བདག་མི་བསྐྱོད་པའི་ཐུགས་
ཀར་ཟླ་གདན་གྱི་སྟེང་དུ་ས་བོན་གྱི་མཐར་ཡི་གེ་བརྒྱ་བའི་སྔགས་ཕྲེང་གིས་བསྐོར་་་་
བ་ལས་བདུད་རྩི་དཀར་པོ་འོ་མའི་རྒྱུན་ལྟ་བུ་སྐྱ་ཆིལ་ཆིལ་བབས་ལྷའི་ཚངས་བུག་་་་
ནས་ཞུགས་སྐུ་ལུས་ཐམས་ཅད་ཁྱབ་པས་སྲེག་རྫས་མི་གཙང་བ་དང་། དམིགས་པ་
མི་བརྟན་པ་དང་། ཆོ་ག་ལྷག་ཆད་ཀྱི་ཉེས་པ་སོགས་ལྷག་མེད་དུ་དག་པར་བསམ་
ལ་ཡིག་བརྒྱ་བརྗོད། མ་རྙེད་ཡོངས་སུ་ཞེས་སོགས་ཀྱིས་བཟོད་པར་གསོལ། དེ་ནས་
ཡེ་ཤེས་པ་རང་བཞིན་གྱི་གནས་སུ་གཤེགས་ཤིང༌། དམ་ཚིག་པ་མེ་འབར་བའི་རྣམ་
པར་བསམ་ལ། མེ་མ་ཤིའི་བར་དུ་འགོམ་དཀྲིགས་སོགས་མི་བྱེད་ཅིང་ངེས་པར་
གཞིལ་དགོས་བྱུང་ན་འོ་མའམ་དྲི་དཀར་པོའི་ཆུས་གཞིལ་བ་སོགས་སྤྱི་ལྟར་བྱེད།
249

ཐལ་བ་ཆུ་ནང་དུ་འདེབས་པ་དང༌། རི་རྩེ་སོགས་གཙང་སར་སྐྱེལ་དགོས། དེ་ནས་
ཤིས་བརྗོད་ཅི་རིགས་པས་མཐའ་བརྒྱན་པར་བྱའོ།།
སྤྱི་བྱེ་བྲག་གི་སྨོན་ལམ་དང༌།
སྨྲས་པ། གཅིག་ཏུ་མ་ངེས་བསམ་པའི་ཁྱད་པར་ནི། །དཔག་མེད་གདུལ་བྱའི་
རེ་བའི་ཀ་ལ་ཤ །རྣམ་གཉིས་དངོས་གྲུབ་བདུད་རྩིས་འགེངས་མཛད་པ། །བླ་མ་རྡོ་
རྗེ་མཁའ་འགྲོའི་སྦྱིན་སྲེག་གི །ཁྲིད་དམིགས་ལེགས་བཤད་དམ་པའི་ཨ་མྲི་ཏ། །
འཁོར་ལོའི་མགོན་པོའི་ཐུགས་མཚོ་ལས་འོངས་པ། །བློ་གྲོས་སྙིམ་པར་བཅུས་པའི་
མཆོད་ཡོན་འདི། །སྐལ་མཉམ་ཐར་འདོད་རྣམས་ཀྱི་ཉེར་འཚོའི་གཞི། །འདིར་
འབད་དགེ་བས་ལྷག་པའི་ལྷ་མཆོག་དང༌།
།དབྱེར་མེད་མཚན་ལྡན་བླ་མས་རྗེས་
བཟུང་སྟེ། །མཆོག་ཐུན་དངོས་གྲུབ་ཙིནྟ་མ་ཎི་ཡིས། རེ་བ་མ་ལུས་ཡིད་བཞིན་སྐོང་
གྱུར་ཅིག །ཅེས་རྡོ་རྗེ་མཁའ་འགྲོའི་སྦྱིན་སྲེག་གི་ཁྲིད་ཡིག་སྡིག་ལྟུང་ཚ་གདུང་སེལ་བའི་ཟླ་ཤེལ་ཞེས་བྱ་བ་
འདི་ནི་ཁྱབ་བདག་འཁོར་ལོའི་མགོན་པོ་རྡོ་རྗེ་འཆང་འཇམ་དབྱངས་ཐུབ་བསྟན་རྒྱ་མཚོ་དཔལ་བཟང་པོའི་་་་་
མདུན་ནས་ཟབ་ཆོས་འདི་ཀའི་ཁྲིད་སོགས་ལེགས་བཤད་ཀྱི་བདུད་རྩི་མང་དུ་ཐོབ་པའི། བཙུན་གཟུགས་མཉྫུ་
གྷོཥཱ་མུ་ནི་ཤཱ་ས་ན་ས་མུ་ཏྲས་སུག་བྲིས་སུ་བགྱིས་པའོ།། དགེ་ལེགས་འཕེལ།།
250